ZDF telekanali efirida Turkiya prezidenti Rajab Toyib Erdo‘g‘anning nomiga haqoratomuz she’r o‘qigan nemis teleboshlovchisi va hajvchisi Yan Bemermann Germaniya kansleri Angela Merkelning nomiga keskin tanqid bildirdi. Bu haqda Zeit nashri yozdi. "Kantsler gap fikrni ifodalash erkinligi haqida ketganda zaiflik namoyon qilishi kerak emas. Biroq buning o‘rniga u meni nimta-nimta qilib, asab kasaliga duchor bo‘lgan zolimga tortiq qildi", deb aytdi Bemermann. Bundan tashqari, Bemermann intervyusida oxirgi haftalarda to‘liq izolyatsiyada yashaganini hamda federal kansler ma’muriyati va alohida topshiriqlar bo‘yicha federal vazir Piter Altmayyerga yordam so‘rab murojaat qilishini aytdi. Avvalroq o‘tkazilgan so‘rovnoma ma’lumotlariga ko‘ra, Germaniyaning uchdan ikki qismi Merkelning Bemermannga qarshi tergov boshlash qaroriga qarshi chiqqanlari ma’lum bo‘lgandi.